รัฐบาลไทย-ข่าวทำเนียบรัฐบาล-รองนายกฯ “สมศักดิ์” นำทีมคมนาคมลงพื้นที่ติดตามความคืบหน้า เร่งขับเคลื่อนโครงการสำคัญในพื้นที่จังหวัดสุรินทร์ และศรีสะเกษ พร้อมสั่งการซ่อมบำรุงเส้นทาง อำนวยความสะดวก ปลอดภัยแก่ปชช.
วันพฤหัสบดีที่ 9 พฤศจิกายน 2566
09/11/2566
รองนายกฯ “สมศักดิ์” นําทีมคมนาคมลงพื้นที่ติดตามความคืบหน้า เร่งขับเคลื่อนโครงการสําคัญในพื้นที่จังหวัดสุรินทร์ และศรีสะเกษ พร้อมสั่งการซ่อมบํารุงเส้นทาง อํานวยความสะดวก ปลอดภัยแก่ปชช.
รองนายกฯ “สมศักดิ์” นําทีมคมนาคมลงพื้นที่ติดตามความคืบหน้า เร่งขับเคลื่อนโครงการสําคัญในพื้นที่จังหวัดสุรินทร์ และศรีสะเกษ พร้อมสั่งการซ่อมบํารุงเส้นทาง อํานวยความสะดวก ปลอดภัยแก่พี่น้องประชาชน ตามนโยบาย “คมนาคม เพื่อความอุดมสุขของประชาชน”
รองนายกฯ “สมศักดิ์” นําทีมคมนาคมลงพื้นที่ติดตามความคืบหน้า เร่งขับเคลื่อนโครงการสําคัญในพื้นที่จังหวัดสุรินทร์ และศรีสะเกษ พร้อมสั่งการซ่อมบํารุงเส้นทาง อํานวยความสะดวก ปลอดภัยแก่พี่น้องประชาชน ตามนโยบาย “คมนาคม เพื่อความอุดมสุขของประชาชน”
นายสมศักดิ์ เทพสุทิน รองนายกรัฐมนตรี เป็นประธานการประชุมติดตามความคืบหน้าโครงการสําคัญของกระทรวงคมนาคมในพื้นที่จังหวัดสุรินทร์ และศรีสะเกษ และลงพื้นที่ก่อสร้างโครงข่ายทางหลวง เพื่อเพิ่มประสิทธิภาพการคมนาคมขนส่งในพื้นที่ภาคตะวันออกเฉียงเหนือ พร้อมด้วย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางมนพร เจริญศรี รัฐมนตรีช่วยว่าการกระทรวงคมนาคม นายพงศ์กวิน จึงรุ่งเรืองกิจ ที่ปรึกษารัฐมนตรีว่าการกระทรวงคมนาคม นายวิวัฒน์ชัย โหตระไวศยะ ผู้ช่วยรัฐมนตรีประจํากระทรวงคมนาคม นายชยธรรม์ พรหมศร ปลัดกระทรวงคมนาคม นายมนตรี เดชาสกุลสม รองปลัดกระทรวงคมนาคม และนายสราวุธ ทรงศิวิไล อธิบดีกรมทางหลวง ร่วมลงพื้นที่ โดยมี นายพิจิตร บุญทัน ผู้ว่าราชการจังหวัดสุรินทร์ นายอนุพงศ์ สุขสมนิตย์ ผู้ว่าราชการจังหวัดศรีสะเกษ หัวหน้าส่วนราชการในพื้นที่ ผู้นําท้องถิ่น ผู้แทนภาคเอกชน และประชาชนร่วมให้การต้อนรับ เมื่อวันที่ 3 พฤศจิกายน 2566
นายสมศักดิ์ เทพสุทิน กล่าวว่า การลงพื้นที่ครั้งนี้เป็นไปตามข้อสั่งการของ นายเศรษฐา ทวีสิน นายกรัฐมนตรี ที่ต้องการให้รัฐมนตรีลงพื้นที่เพื่อดูแลปัญหาความเดือดร้อนของพี่น้องประชาชน โดยถือเป็นการบูรณาการทํางานร่วมกันระหว่างหน่วยงาน พร้อมเร่งดําเนินการตามนโยบาย Quick Win ให้เห็นเป็นรูปธรรมเพื่อประโยชน์ของประชาชนเป็นสําคัญ
นายสุริยะ จึงรุ่งเรืองกิจ กล่าวว่า วัตถุประสงค์หลักของการตรวจราชการครั้งนี้ เพื่อติดตามความคืบหน้าและรับฟังบรรยายสรุปการดําเนินงานของโครงการสําคัญต่าง ๆ ของหน่วยงานในสังกัดกระทรวงคมนาคมโดยเฉพาะโครงการก่อสร้างขนาดใหญ่ที่กําลังดําเนินการ รวมถึงได้ลงพื้นที่โครงการสําคัญต่าง ๆ ดังนี้
1. รับฟังบรรยายสรุปการดําเนินงานโครงการในพื้นที่จังหวัดสุรินทร์ จํานวน 2 โครงการ คือ ทล.215 สายร้อยเอ็ด - อําเภอท่าตู้ม ตอนบ้านหนองเม็ก - บ้านสาหร่าย และ ทล.2378 สายอําเภอจอมพระ - บ้านไทรงาม ตอน 1 ของกรมทางหลวง (ทล.) และได้ทราบว่าประชาชนในพื้นที่มีความต้องการโครงการก่อสร้างขนาดใหญ่ บน ทล.226 ตอนลําน้ําชี - บ้านพม่า - ห้วยทับทัน และ ทล.2077 ตอนสุรินทร์ - ลําดวน - สังขะ เนื่องจากสายทางดังกล่าวเป็นเส้นทางที่เชื่อมต่อระหว่างจังหวัดศรีสะเกษ และอุบลราชธานี ซึ่งเป็นช่วงคอขวด ทําให้ผู้ใช้เส้นทางสัญจรเป็นจํานวนมากไม่ได้รับความสะดวกและปลอดภัยนั้น ทล. ได้ดําเนินการขอรับจัดสรรงบประมาณในช่วงสายทางดังกล่าวแล้ว (อยู่ระหว่างการออกแบบของสํานักสํารวจและออกแบบ) อีกทั้งยังมีผิวจราจรชํารุดเสียหายบน ทล.2122 ตอน บักจรัง - มะโน เนื่องจากมีรถบรรทุกพืชผลทางการเกษตร เช่น อ้อย มันสําปะหลัง เป็นจํานวนมาก จึงได้ขอเสนอรับจัดสรรงบประมาณปี 2567 เพื่อบรรเทาความเดือดร้อนของประชาชน และอํานวยความสะดวกความปลอดภัยของประชาชน พร้อมสอบถามสมาชิกสภาผู้แทนราษฎร (สส.) ในพื้นที่เกี่ยวกับข้อเท็จจริง เพื่อจัดสรรงบประมาณในการบูรณะและเพิ่มประสิทธิภาพทางหลวง โดยจะเร่งรัดให้ ทล. ดําเนินการโครงการให้สําเร็จลุล่วงตามแผนเพื่อให้พี่น้องประชาชนได้ใช้ประโยชน์ มีทางหลวงที่มีประสิทธิภาพ สามารถเดินทางได้สะดวกรวดเร็วและปลอดภัยต่อไป
2. การลงพื้นที่ตรวจสอบและศึกษาการออกแบบโครงการขยายช่องจราจร ทล.2083 ตอน หัวช้าง - สะเดา และโครงการขยายช่องจราจร ทล.2076 ตอน หนองฮู - ส้มป้อยน้อย จังหวัดศรีสะเกษ ได้รับทราบจาก ทล. ว่าเส้นทางดังกล่าวมีผู้ใช้เส้นทางจํานวนมาก แต่ผิวจราจรชํารุดและแคบ ทําให้พี่น้องประชาชนชาวศรีสะเกษได้รับความเดือดร้อนจากการใช้เส้นทางสัญจร อย่างไรก็ตาม ทล. ได้เข้าดําเนินการปรับปรุงซ่อมแซมเส้นทางให้อยู่ในสภาพพร้อมใช้งานแล้วตามที่ได้รับจัดสรรงบประมาณปี 2566 เพื่อเป็นการบรรเทาเดือดร้อนให้กับประชาชนในเบื้องต้น แต่เพื่อให้การอํานวยความสะดวกและปลอดภัยให้ประชาชนในพื้นที่ที่ได้ใช้งานอย่างสมบูรณ์ จึงได้มาตรวจสอบพื้นที่ เพื่อจะได้พิจารณาจัดสรรงบประมาณมาดําเนินการ ให้โครงข่ายทางหลวงมีประสิทธิภาพและเป็นการอํานวยความสะดวกและปลอดภัยในพื้นที่ได้ใช้งานอย่างสมบูรณ์มากยิ่งขึ้น โดยจะเร่งรัดให้ ทล. กรมทางหลวงชนบท (ทช.) และหน่วยงานที่เกี่ยวข้องเพื่อดําเนินโครงการให้แล้วเสร็จโดยเร็วต่อไป
3. รับฟังความคืบหน้าและบรรยายสรุปการตรวจสอบและศึกษาการออกแบบโครงการก่อสร้างถนนวงแหวนด้านทิศเหนือ จังหวัดศรีสะเกษ พื้นที่โครงการขยายสี่ช่องจราจร ทล.221 อําเภอพยุห์ - อําเภอศรีรัตนะ - บรรจบ ทล.24 โครงการบูรณะ ทล.2412 บ้านเจี่ย อําเภอกันทรารมย์ เนื่องจากสายทางดังกล่าวมีผู้ใช้เส้นทางจํานวนมาก แต่ผิวจราจรแคบและชํารุดทําให้เกิดอุบัติเหตุบ่อยครั้ง ซึ่ง ทล. ได้เข้าดําเนินการปรับปรุงซ่อมแซมให้อยู่ในสภาพพร้อมใช้งานแล้วตามที่ได้รับจัดสรรงบประมาณปี 2566 เพื่อเป็นการบรรเทาทุกข์ของประชาชนที่เดือดร้อนในเบื้องต้น แต่เพื่อให้การอํานวยความสะดวกและปลอดภัยให้ประชาชนในพื้นที่ที่ได้ใช้งานอย่างสมบูรณ์ จึงได้มาตรวจสอบพื้นที่พร้อมกับ สส. ในพื้นที่ เพื่อจัดสรรงบประมาณในการบูรณะและเพิ่มประสิทธิภาพทางหลวงให้ประชาชนได้รับความสะดวกปลอดภัยในการเดินทาง และลงพื้นที่อําเภอปรางค์กู่ เพื่อรับฟังปัญหาความเดือดร้อนของชาวบ้านในพื้นที่ โดยจะเร่งหาแนวทางแก้ไขปัญหาโดยด่วนต่อไป
นางมนพร เจริญศรี กล่าวเพิ่มเติมว่า ขอความร่วมมือผู้ว่าราชการจังหวัด หากมีการปรับปรุงแก้ไขงบประมาณประจําปี 2567 ให้รีบดําเนินการโดยเร่งด่วน เพื่อประโยชน์ของพี่น้องประชาชน และเพื่อให้เป็นไปตามระยะเวลาที่กําหนด
ในโอกาสนี้ รัฐมนตรีว่าการกระทรวงคมนาคม ได้ขอบคุณทุกส่วนราชการ ผู้นําท้องถิ่นและพี่น้องชาวจังหวัดสุรินทร์ และศรีสะเกษ ที่ให้การต้อนรับ และแจ้งให้ทราบถึงปัญหาความเดือดร้อนของพี่น้องประชาชนในวันนี้ และตนจะเร่งรัดให้ ทล. และ ทช. ดําเนินการโครงการให้สําเร็จลุล่วงตามแผนการดําเนินการเพื่อให้พี่น้องประชาชนได้ใช้ประโยชน์ โดยมีทางหลวงที่มีประสิทธิภาพ สามารถเดินทางได้สะดวก รวดเร็ว และปลอดภัย เพื่อความอุดมสุขของประชาชนอย่างยั่งยืนต่อไป
***************** 3 พฤศจิกายน 2566 ********************